
LIETUVOS RESPUBLIKOS TEISĖKŪROS PAGRINDŲ ĮSTATYMO NR. XI-2220 
18 STRAIPSNIO PAKEITIMO ĮSTATYMO PROJEKTO
AIŠKINAMASIS RAŠTAS

. Įstatymo projekto rengimą paskatinusios priežastys, parengto projekto tikslai ir uždaviniai: 
Lietuvos Respublikos teisėkūros pagrindų įstatymo Nr. XI-2220 18 straipsnio pakeitimo įstatymo projektas (toliau – Įstatymo projektas) tikslas – sukurti teisines galimybes Respublikos Prezidentui pasirašomus teisės aktus  pasirašyti saugiu elektroniniu parašu. 

. Įstatymo projekto iniciatoriai (institucija, asmenys ar piliečių įgalioti atstovai) ir rengėjai:
Įstatymo projektą parengė Lietuvos Respublikos Seimo narys Stasys Šedbaras. 

. Kaip šiuo metu yra reguliuojami įstatymo projekte aptarti teisiniai santykiai:
Šiuo metu Teisėkūros pagrindų įstatymo 18 straipsnio 3 dalyje nustatyta, jog priimtus teisės aktus pasirašo tam įgaliojimus turintys subjektai teisės aktų nustatyta tvarka. Priimti teisės aktai gali būti pasirašomi Teisės aktų informacinėje sistemoje saugiu elektroniniu parašu, išskyrus Respublikos Prezidento priimamus ar pasirašomus teisės aktus.
Tokia išimtis nėra pagrįsta, šiuolaikinės informacinės technologijos leidžia užtikrinti visišką elektroninio parašo autentiškumą ir saugumą. Išimtis neatitinka ir COVID-19 pandemijos iššūkių, kurie reikalauja maksimaliai riboti fizinį kontaktą tarp asmenų ir perkelti visas įmanomas paslaugas į skaitmeninę erdvę. 

. Kokios siūlomos naujos teisinio reguliavimo nuostatos ir kokių teigiamų rezultatų laukiama: 
Įstatymo projektu siūloma pakeisti Teisėkūros pagrindų įstatymo 18 straipsnio 3 dalį ir nustatyti, kad visi teisės aktai gali būti pasirašomi Teisės aktų informacinėje sistemoje saugiu elektroniniu parašu. Siūlomas teisinis reguliavimas supaprastins ir pagreitins Seimo priimtų įstatymų ir Respublikos Prezidento dekretų pasirašymo procedūrą.

. Numatomo teisinio reguliavimo poveikio vertinimo rezultatai, galimos neigiamos priimto įstatymo pasekmės ir kokių priemonių reikėtų imtis, kad tokių pasekmių būtų išvengta:
Priimtas Įstatymo projektas neigiamų pasekmių neturės.

. Kokią įtaką įstatymas turės kriminogeninei situacijai, korupcijai:
Įstatymo projektas neigiamos įtakos kriminogeninei situacijai ir korupcijai neturės. 

. Kaip įstatymo įgyvendinimas atsilieps verslo sąlygoms ir jo plėtrai:
Siūlomos nuostatos nėra tiesiogiai susijusios su verslo sąlygomis ir plėtra, todėl įstatymo projekto priėmimas neturėtų turėti neigiamo poveikio verslo sąlygoms ir plėtrai. 

. Ar įstatymo projektas neprieštarauja strateginio lygmens planavimo dokumentams:
Įstatymo projektas įtakos strateginio lygmens planavimo dokumentams neturi. 

. Įstatymo inkorporavimas į teisinę sistemą, kokius teisės aktus būtina priimti, kokius galiojančius teisės aktus reikia pakeisti ar pripažinti netekusiais galios:
Naujų įstatymų priimti, galiojančių pakeisti arba pripažinti netekusiais galios nereikės.

. Ar įstatymo projektas parengtas laikantis Lietuvos Respublikos valstybinės kalbos, Teisėkūros pagrindų įstatymo reikalavimų, o įstatymo projekto sąvokos ir jas įvardijantys terminai įvertinti Terminų banko įstatymo ir jo įgyvendinamųjų teisės aktų nustatyta tvarka:
Įstatymo projektas parengtas laikantis Valstybinės kalbos ir Teisėkūros pagrindų įstatymų reikalavimų. 

. Ar įstatymo projektas atitinka Žmogaus teisių ir pagrindinių laisvių apsaugos konvencijos nuostatas bei Europos Sąjungos dokumentus:
Įstatymo projektas neprieštarauja Žmogaus teisių ir pagrindinių laisvių apsaugos konvencijos nuostatoms ir Europos Sąjungos teisei.

. Jeigu įstatymui įgyvendinti reikia įgyvendinamųjų teisės aktų, kas ir kada juos turėtų priimti:
Įstatymo projekto įgyvendinimui nebus reikalingi įgyvendinamieji teisės aktai.  

. Kiek valstybės, savivaldybių biudžetų ir kitų valstybės įsteigtų fondų lėšų prireiks įstatymui įgyvendinti, ar bus galima sutaupyti (pateikiami prognozuojami rodikliai einamaisiais ir artimiausiais 3 biudžetiniais metais):
Priimto įstatymo projekto įgyvendinimas papildomų valstybės biudžeto lėšų nepareikalaus.

. Įstatymo projekto rengimo metu gauti specialistų vertinimai ir išvados:
Įstatymo projekto rengimo metu specialistų vertinimų ir išvadų negauta.

. Reikšminiai žodžiai, kurių reikia šiam Įstatymo projektui įtraukti į kompiuterinę paieškos sistemą, įskaitant Europos žodyno „Eurovoc“ terminus, temas bei sritis:
Reikšminiai įstatymo projekto žodžiai yra „teisėkūra“.

. Kiti, iniciatorių nuomone, reikalingi pagrindimai ir paaiškinimai
Nėra.


Teikia

Seimo narys                                                                                                                Stasys Šedbaras




